# **Referat af partnerskabsmøde 8. marts 2022 kl. 16-18**

# **I Frokoststuen på 1. sal, Karens Minde Kulturhus**

# Deltager: Jaris, Claus, Erik, Rie, Chrisser, Jan, Ole, Ove og MarieAfbud: Lars Michael, Hanne Bierring, Ann Vikkelsø, Cæcilie Olsson,

|  |  |
| --- | --- |
| **Dagsordenspunkt** | **Referat** |
| 1. Valg af ordstyrer og referent
 | Jaris er ordstyrerMarie er referent |
| 1. Godkendelse af dagsorden
 | Dagsorden er godkendt |
| 1. Domes of life

– en dome for miljøarbejde på/ved Tippen | Brian Lentz har bedt om, at Lars Engberg og Oleg Kofoed kan få foretræde for partnerskabet og præsentere projektet Domes of life.Domes of life er fem domer, der placeres i hver sin bydel. Efter planen skal domerne sættes op i efteråret 2022 og stå indtil udgangen af 2023. På sigt kan de 5 domer evt. samles til ét bynaturcenter.Før en dome opstilles, undersøges området og historien for at finde ud af, hvad der skal foregå på stedet. Det kan være teknologier, der ”forstærker” oplevelser af naturen, plancher eller andre medier.Det er drømmen at placere domen på vandet med en gangbro ud til, men denne placering er usikker pga. at det er et Natura 2000 område. En anden mulighed kunne være i forbindelse med Karens Minde Aksen for at bidrage med at undersøge udvikling i et lokalområde, eller det kunne være i området ved Naturskolen.Tanken er, at den er ulåst, og at den kan bruges som en slags mødested. Der kan derfor ikke være værdier i domen.Rundt omkring hver dome er et netværk af aktører, der vil styrke bynatur. Lars og Oleg har kontakt til SydhavnsCompagniet og leder efter flere lokale samarbejdspartnere, blandt andet i partnerskabet. |
| 1. Drøftelse af Domes of life
 | Partnerskabet er enige om at sende et kort svar med en del et om partnerskabets holdning til Domes of life og en del to omhandlende de uddfordringer, vi ser for projektet.Der er i partnerskabet delte meninger om placeringen på vand. Evt. skal aktørerne inviteres til et lokaludvalgsmøde, da det kun er Bymiljøudvalget, der har forholdt sig til projektet.Partnerskabet er enige om følgende punkter:**Om projektet**En dome kan være et fint supplement til Naturskolen, hvis den placeres i nærheden, så det er et samarbejde og ikke en konkurrence. Domen kan give energi i Naturskolen, og det er vigtigt med en god forankring.Det er positivt, hvis der trækkes flere lokale kræfter til området.**Faldgrupper**Fester og meget varieret publikum på Tippen.Respekt for yngleperioder – også i etableringsperioden (hvis den placeres på vandet)Formalia: Dispensation for fredningen, tilladelse fra ejer, fredningsnævn. (Hvis den placeres indenfor fredningen)Der er ingen fredning i nord, hvor naturskolen ligger. Der kræves kun ejers tilladelse.Risikoen for, om det trækker ressourcer fra de frivillige |
| 1. Plejeplan for tippen
 | Forarbejde til ny plejeplan:**Status på naturtilstand**Erik fremlægger 3 kort med undersøgelser af naturtilstand. En biolog (tidligere DN) har hjulpet til.**1. Primære fokus er bjørneklo og pileurt.** **2. Kort med bjergrørhvene**Der er enorme områder at lave høslet på – hvis det er det, vi ønsker.Partnerskabet talte om græsning, høslet og afbrænding af bjergrørhvenen, og Erik og Chrisser laver forsøg med høslet/græsning og følger op til partnerskabet.Partnerskabet tager emnet op igen til en grundig faglig snak – gerne med inddragelse af ekstern ekspertviden - i forbindelse med den kommende plejeplan.**3. Kort med tjørn**Tjørn fjernes under frugttræer, så folk og dyr kan komme til frugterne. På de røde felter dominerer tjørnen – de gule streger er stier.Naturplejegruppen bruger værktøjet QGIS. De viste plancher er lavet ud fra datafiler i dette program, og Naturplejegruppen er i gang med at indføre data for flere parametre.Naturplejegruppen stiller gratis disse datafiler til rådighed for Tippen Syder.Stor ros til Erik for det store og grundige arbejde.**Økonomi**Som aftalt på sidste partnerskabsmøde har vi brug for en vurdering af naturtilstand (sammen med Eriks undersøgelser og beskrivelserne i den nuværende plejeplan) som grundlag for det videre arbejde.Kommunen vil lave en §3 vurdering i år – det gjorde de også for 10 år siden. Ønske om at en eventuel konsulent får en liste over, hvad vi HAR af ressourcer, så en konsulent ikke fx ønsker geder, når der er alpakaer, så ressourcerne indtænkes.**Overblik over forurening/jordprøver**Der er lavet 25 boringer i området.Chrisser spørger, om vi kan se resultaterne af prøverne. |
| 1. Nyt fra By og Havn
 | Chrisser og Claus har efter henvendelse fra Ove været ude og finde placering til trolden. Det er planen, at trolden først skal flyttes om et halvt år, men den mulige placering holder vi fast i, så vi har den klar, hvis/når trolden skal flyttes.Partnerskabets råd er at vente til allersidste øjeblik med at flytte trolden.By og Havn tømmer skraldespande hver 14 dag. |
| 1. Orientering om aktiviteter på Tippen i 2022
 | En kort statusrunde på årets aktiviteter.**Naturplejegruppen**Af større arrangementer/arbejdsdage kan vi liste følgende:* Den 3. april 2022 kl. 10-12 Affaldsindsamling – sammen med DN.
* April Høslet
* Maj Invasive arter
* Juni Høslet
* August Høslet

**Kgs. Enghave Lokaludvalg*** Høstpicnic i september. Alle partnere må gerne tænke over, om de kan byde ind med aktiviteter eller guidede ture.

Alle sender aktiviteter til referat til Marie. |
| 1. Status på skrald
 | Børnenes Dyremark er tovholdere for Tippens Skraldelaug. Fra januar har der været hjælp til at tømme skrald. Fårelauget holder lidt øje og er klar til at tage over, hvis den ekstra indsats stopper.Erik og frivillige holder arealet fri af skrald og arrangerer desuden skraldeindsamling den 3. april sammen med DN. |
| 1. Status på kommunikation
 | Hvis I har aktiviteter til lokaludvalgets underside om partnerskabet, kan de sendes til Marie. |
| 1. Evt.
 | Claus har set en ræv på Sommerfuglen i dag, og der er for nylig også set lækat. Der er set mink andre steder på Tippen, og det går ud over fuglelivet.Så vidt vides anbefaler Naturstyrelsen, at evt. bekæmpelse af mink foregår ved at oprette et ’minklaug’, der kan låne fælder af Naturstyrelsen og evt. også få hjælp til aflivning af tilfangetagne.Hvis der skal fælder op til mink, kan Erik holde øje og Rie + evt. flere jægere kan skyde. Punktet tages op næste gang – evt. tages der kontakt til Naturstyrelsen.Dyremarken får lam om tre uger. Pga. skybrudsprojektet er der plads til færre lam end normalt. |

Referater, arbejdsplan, samarbejdsaftale, adfærdskodex m.v. ligger online: [Partnerskabet Tippen Syder | Kgs. Enghave Lokaludvalg (kk.dk)](https://kongensenghavelokaludvalg.kk.dk/Tippensyder)